2001.

2001 (MMI) bila je prosta godina koja je počela u ponedjeljak po gregorijanskom kalendaru. To je 1. godina 3. milenija i 21. vijeka i 2. godina 2000-tih.

Proglašena je:
 Međunarodnom godinom volontera

 Događaji 
 6. januar – Američki kongres proglasio je Georgea W. Busha pobjednikom američkih predsjedničkih izbora 2000.
 15. januar – Pokrenuta Wikipedia.
 20. januar – George W. Bush naslijedio Billa Clintona i postao 43. predsjednik SAD-a.
 25. januar – Zoran Đinđić stupio na položaj premijera Srbije.
 6. februar – Ariel Sharon pobijedio je na izborima za izraelskog premijera.
 12. februar – Svemirska letjelica NEAR Shoemaker spustila se na površinu asteroida 433 Eros i postala prva svemirska letjelica koja je sletjela na neki asteroid.
 13. februar – Potres magnitude 6,6 pogodio Salvador, poginulo oko 400 ljudi.
 21. februar – U Kandaharu, sjedištu talibana, više od hiljadu ljudi prisustvovalo je javnom izvršenju smrtne kazne vješanjem nad dvije žene optužene za prostituciju.
 23. mart – Ruska svemirska stanica Mir pala je u Tihi okean nedaleko od Fidžija.
 1. april
 Bivši predsjednik Srbije i SR Jugoslavije Slobodan Milošević predao se policiji nakon dugih pregovora sa srbijanskom Vladom i odveden u beogradski Centralni zatvor.
 Američki špijunski avion sudario se sa kineskim lovcem iznad Južnog kineskog mora, nakon čega je američka letjelica prinudno sletjela u kinesku vojnu bazu Hajnan.
 2. april
 Predsjedavajući Predsjedništva Bosne i Hercegovine Jozo Križanović razriješio dužnosti zapovjednika Prvog gardijskog zbora hrvatske komponente Vojske Federacije BiH, generala Zlatana Miju Jelića i njegovog zamjenika Maria Bradaru.
 Čitanjem optužnice i saslušanjem drugooptuženog Mirsada Ćupine, pred Kantonalnim sudom u Mostaru počelo suđenje 13 mostarskih Bošnjaka optuženih za ratne zločine protiv ratnih zarobljenika počinjene u zgradi Četvrte osnovne škole u Mostaru, u vrijeme sukoba Hrvatskog Vijeća odbrane (HVO) i Armije BiH 1993. godine.
 Bivši predsjednik Srbije i SR Jugoslavije i optuženi ratni zločinac Slobodan Milošević priznao da je SR Jugoslavija davala pomoć u oružju i municiji Srbima u BiH i u Hrvatskoj za vrijeme rata.
 4. april
 Delegacija Općine Tuzla bosanskohercegovačkom košarkašu Mirzi Delibašiću uručila Tuzlansku plakatu sa zlatnim grbom, najviše priznanje koje ova općina dodjeljuje istaknutim ličnostima.
 Sudanski ministar odbrane i još 14 vojnih funkcionera poginuli u avionskoj nesreći u kritičnom trenutku građanskog rata u zemlji.
 28. juni – Slobodan Milošević izručen Haškom tribunalu.
4. juli – 145 poginulih u padu aviona Tupoljev TU-154 u blizini grada Irkutska u Rusiji.
 11. septembar – Više od 3000 poginulih u terorističkim napadima na Svjetski trgovački centar u New Yorku, Pentagon i ruralno područje oko Shanksvillea u Pennsylvaniji.
 7. oktobar – SAD pokreće Rat protiv terorizma zračnim udarima na Afganistan.
 8. oktobar
 100 poginulih u avionskoj nesreći u milanskoj zračnoj luci nakon što se avion MD-87 švedske kompanije SAS sudario s privatnim avionom, a zatim udario i u zgradu.
 Sudije Haškog tribunala (ICTY) odbile zahtjev Momčila Krajišnika, optuženika za ratne zločine, za privremeno puštanje na slobodu.
 12. novembar – 260 poginulih u avionskoj nesreći aviokompanije American Airlines nedaleko od New Yorka.
 14. novembar – Napad na Afganistanu: Saveznici ulaze u glavni grad Kabul.
 16. novembar – U distribuciji je prvi film iz serijala o Harryju Potteru: Harry Potter i Kamen mudraca.
 23. novembar – Tribunal u Den Haagu podigao treću i najtežu optužnicu protiv bivšeg jugoslavenskog predsjednika Slobodana Miloševića. Prve dvije su se odnosile na zločine počinjene u Hrvatskoj i na Kosovu, a treća na zločine u Bosni i Hercegovini.
 25. novembar – Američka kompanija "Advanced Cell Technology" saopćila da je klonirala ljudski embrion. Prema izjavi naučnika, dostignuće će biti korišteno u medicini, a ne za kloniranje ljudskog bića.
 27. novembar – NASA saopćila da je svemirski teleskop Hubble otkrio atmosferu na jednoj planeti 150 miliona svjetlosnih godina od Zemlje, što je prvo direktno otkriće atmosfere van našeg Sunčevog sistema.
 2. decembar – Najveća energetska kompanija u Sjedinjenim Američkim Državama, korporacija Enron, podnijela je molbu njujorškom sudu za zaštitu od bankrota. To je bio najveći bankrot u historiji SAD-a, a izazvao je veliki udar na finansijskim tržištima širom svijeta.
 7. decembar – U građanskom ratu u Afganistanu talibani predali svoje posljednje uporište Kandahar.

 Rođeni 
 Januar 
 28. januar – Tarik Biberović, bosanskohercegovačko-turski košarkaš

 Februar 
 Mart 
 2. mart – Lea Meier, švicarska biatlonka
 18. mart – Hannah Auchentaller, italijanska biatlonka

 April 
 Maj 
 27. maj – Brunette, armenska pjevačica koja je predstavljala Armeniju na Eurosongu 2023.

 Juni 
 18. juni – Gabriel Martinelli, brazilski nogometaš

 Juli 
 3. juli – Denis Huseinbašić, njemački nogometaš

 August 
 11. august – Sanjin Pehlivanović, bosanskohercegovački bilijarist
 16. august – Jannik Sinner, italijanski teniser

 Septembar 
 5. septembar – Bukayo Saka, engleski nogometaš

 Oktobar 
 Novembar 
 Decembar 
 23. decembar – Nika Grbelja, hrvatska glumica

 Umrli 
 Januar
 1. januar – Fabijan Šovagović, hrvatski glumac
 26. januar – Fanula Papazoglu, jugoslavenska i srbijanska historičarka
 28. januar – Ranko Marinković, hrvatski književnik

 Februar 
 24. februar – Claude E. Shannon, američki izumitelj
 25. februar – Donald Bradman, australski kriketaš

 Mart 

 22. mart – Sabiha Gökçen, turska pilotkinja bosanskohercegovačkog porijekla

 April 
 4. april – Liisi Oterma, finska astronomkinja
 22. april – Fadil Hoxha, narodni heroj Jugoslavije

 Maj 
 11. maj – Douglas Adams, britanski pisac

 Juni 
 5. juni – Seid Huković, bosanskohercegovački farmakolog
 18. juni – Davorin Popović, bosanskohercegovački pjevač, član sarajevskih Indexa
 27. juni – Jack Lemmon, američki filmski glumac i režiser

 Juli 
 August 
 25. august
 Aaliyah, američka pjevačica i glumica
 Madge Adam, engleska astronomkinja

 Septembar 
 5. septembar – Tamara Mihajlovna Smirnova, ruska astronomkinja
 9. septembar – Ahmad Shah Massoud, afganistanski borac i vojskovođa
 11. septembar – Atif Purivatra, teoretičar evolucije bošnjačkog nacionalnog identiteta

 Oktobar 
 15. oktobar – Dario Džamonja, bosanskohercegovački novinar i pisac kratke priče
 23. oktobar – Ilija Ladin, bosanskohercegovački pjesnik
 24. oktobar – Jaromil Jireš, češki režiser i scenarista

 Novembar 
 1. novembar – Bekir Misirlić, bosanskohercegovački slikar i skulptor
 29. novembar – George Harrison, engleski gitarista, pjevač, kompozitor, producent i član Beatlesa

 Decembar 
 8. decembar
 Mirza Delibašić, jugoslavenski i bosanskohercegovački košarkaš
 Frances Elizabeth Holberton, američka računarska naučnica
 16. decembar – Gheorghe Vilmoș, rumunski biatlonac

 Nobelove nagrade 
 Fizika
 Eric A. Cornell, SAD
 Wolfgang Ketterle, Njemačka
 Carl E. Wieman, SAD
 Hemija
 William S. Knowles, SAD
 Ryoji Noyori, Japan
 Barry Sharpless, SAD
 Fiziologija ili medicina
 Leland H. Hartwell, SAD
 R. Timothy Hunt, UK
 Paul M. Nurse, UK
 Književnost
 Vidiadhar Surajprasad Naipaul, UK
 Mir
 Ujedinjene nacije
 Kofi Annan, Gana
 Ekonomija
 George Akerlof, SAD
 A. Michael Spence, SAD
 Joseph E. Stiglitz, SAD

 Reference